open-index/open-wikipedia-markdown huggingface dataset:
Επαρχίες της Κόστα Ρίκα

thumb|right|250px|Οι 7 επαρχίες της Κόστα Ρικα

Η **[[Κόστα Ρίκα]]** διαιρείται σε 7 επαρχίες (provencias, ενικός provencia), οι οποίες υποδιαιρούνται σε 81 καντόνια (cantones, ενικός cantone). Αυτά με τη σειρά τους υποδιαιρούνται σε 473 δήμους (distritos, ενικός distrito).

Οι επαρχίες:
Σωκράτης Φυτανίδης

Ο **Σωκράτης Φυτανίδης** (Κουφάλια, 25 Μαΐου 1984) είναι Έλληνας πρώην επαγγελματίας ποδοσφαιριστής. Αγωνιζόταν κυρίως ως κεντρικός και ακραίος αμυντικός, ενώ έχει χρησιμοποιηθεί και ως ανασταλτικός μέσος.

## Καριέρα
### Σε συλλογικό επίπεδο
Ξεκίνησε την καριέρα του από τον ΠΑΟ Κουφαλίων σε νεαρή ηλικία και έμεινε ως τα 18 του χρόνια. Το 2002, μόλις ενηλικιώθηκε, αποκτήθηκε από τον Απόλλωνα Καλαμαριάς. Στην ποντιακή ομάδα, η οποία στο τέλος της περιόδου 2003-04 κατάφερε να ανέβει στην Α’ Εθνική, αποτέλεσε τον αρχηγό της σε αρκετούς αγώνες, ενώ η χρησιμότητά του σε όλες τις θέσεις της άμυνας και η σταθερότητα της απόδοσής του, τον έκαναν σύντομα μεταγραφικό στόχο πολλών ομάδων, ενώ συμπεριλαμβανόταν σε λίστες με τα μεγαλύτερα ταλέντα του ελληνικού ποδοσφαίρου.

Επόμενος σταθμός στην καριέρα του υπήρξε ο Αστέρας Τρίπολης, ο οποίος τον απέκτησε τον Ιανουάριο του 2008. Για τα επόμενα τρία χρόνια αποτέλεσε βασική λύση στα πλάνα του εκάστοτε προπονητή, ενώ φόρεσε το περιβραχιόνιο του αρχηγού σε πολλούς αγώνες.

Το καλοκαίρι του 2011 συμφώνησε με τον Ατρόμητο Αθηνών, όπου στην πρώτη του χρονιά (2011-12) έφτασε στον τελικό του κυπέλλου Ελλάδας, ενώ για πρώτη φορά στην ιστορία της, η ομάδα από το Περιστέρι, τερματίζοντας στην πρώτη πεντάδα του πρωταθλήματος, συμμετείχε στη διαδικασία των play off για την έξοδο στην Ευρώπη, καταφέρνοντας να εξασφαλίσει τη συμμετοχή στα play off του Europa League της περιόδου 2012-13.

Το 2018 πήγε για πρώτη φορά να δοκιμάσει την τύχη του εκτός Ελλάδας για λογαριασμό της ρουμανικής Γκαζ Μεντάν Μεντιάς. Με μόλις 9 συμμετοχές, έφυγε τον Δεκέμβριο.

Στις 10 Ιανουαρίου 2019, ο Φυτανίδης συμφώνησε με την Ένωσις Νέων Παραλιμνίου μέχρι το καλοκαίρι του 2020. Στις 30 Αυγούστου 2019 όμως γύρισε στην Ελλάδα για λογαριασμό του Λεβαδειακού. Τη σεζόν 2020-21 αγωνίστηκε στον Ηρακλή Θεσσαλονίκης, ως τελευταίο σύλλογο της ποδοσφαιρικής του καριέρας.

### Στις εθνικές ομάδες
Από το 2004 ως το 2005 υπήρξε στέλεχος της εθνικής Ελπίδων, έχοντας 13 συμμετοχές και ένα τέρμα. Στην εθνική Ανδρών, παρά το γεγονός ότι έχει κληθεί δύο φορές, δεν έχει αγωνιστεί.

## Στατιστικά καριέρας

### 2002-2021

## Παραπομπές


## Εξωτερικοί σύνδεσμοι

* Προφίλ στο atromitosfc.gr
* Ο Σωκράτης Φυτανίδης στο soccerway
* Το προφίλ του Σωκράτη Φυτανίδη στο transfermarkt
* Ο Σωκράτης Φυτανίδης στο target-sport.gr

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στη Ρουμανία
Πολωνέζα (μουσική)

μικρογραφία|Ρυθμικό σχήμα πολωνέζας.
Η **πολωνέζα** (γαλλικά:  ***polonaise***, πολωνικά: *polonez*) είναι ένα είδος μουσικής σύνθεσης, βασισμένο στον ομώνυμο χορό, με ρυθμό 3/4. Ο χορός αυτός ήταν ένας μεγαλοπρεπής χορός, εν είδει πομπής, με τον οποίο οι Πολωνοί ευγενείς χαιρετούσαν τους βασιλείς τους.

## Παραπομπές



Κατηγορία:Μορφές χορού κλασικής μουσικής
Κατηγορία:Μουσική στην Πολωνία
Έλσα Ένκελ

Η **Έλσα Ένκελ** (1890-1933) ήταν διακεκριμένη καλλιτέχνις του μουσικού θεάτρου από τη Γερμανία και παντρεύτηκε τον θεατρικό επιχειρηματία Απόστολο Κονταράτο.

Γενήθηκε στο Αμβούργο. Είχε φοιτήσει σε ωδείο του Βερολίνου και πρωτοεμφανίσθηκε στη Βιέννη το 1908. Στην Ελλάδα έγινε γνωστή από το 1913, αρχικά ως μέλος του θιάσου Γκούντμαν. Με τον θίασο Απ. Κονταράτου - Γ. Παπαϊωάννου έλαβε μέρος στην πρεμιέρα της *[[Πόλεμος εν Πολέμω]]* του Σπυρίδωνος Σαμάρα υπό τη μουσική διεύθυνση του Στεφάνου Βαλτετσιώτη. Το 1915 στην επιθεώρηση 'Παναθήναια του 1915' δίδαξε τον περίφημο *Χορό των καρεκλών*. Το 1916 έλαβε μέρος στην παράσταση της όπερας *[[Μάρτυς]]* του Σπυρίδωνος Σαμάρα από τον Ελληνικό Μουσικό Θίασο στο Δημοτικό Θέατρο Αθηνών. Το 1916 πρωταγωνίστησε στη θεαματική επιθεωρησιακή παραγωγή του 'Ξιφίρ Φαλέρ' στο Θέατρο Π. Φαλήρου. Ήταν η πρώτη χορογράφος που προσλήφθηκε από επιθεωρησιακό θίασο. Μετά το 1919 έζησε στη Θεσσαλονίκη όπου συντηρούνταν θίασοι οπερέτας. Το 1916 πρωταγωνίστησε επίσης στην κωμική όπερα *[[Κρητικοπούλα]]* του Σπυρίδωνος Σαμάρα. Έως το 1924 είχε τον δικό της θίασο οπερέτας. Πέθανε στις 3 Ιανουαρίου 1933 και κηδεύτηκε στο Α' Νεκροταφείο Αθηνών.

## Παραπομπές

## Πηγές
* Μιχαήλ Ράπτης, Επίτομος ιστορία του Ελληνικού Μελοδράματος και της Εθνικής Λυρικής Σκηνής, Αθήνα 1989

Κατηγορία:Γερμανοί τραγουδιστές όπερας
Κατηγορία:Γερμανοί χορογράφοι
Κατηγορία:Γερμανίδες ηθοποιοί θεάτρου
Αλέκος Ξένος

Ο **Αλέκος Ξένος** (1912-1995) υπήρξε  Έλληνας μουσικός και αντιστασιακός. 
## Βιογραφικό
Γεννήθηκε στη Ζάκυνθο το 1912. Ορφανός από μικρή ηλικία, από δύο ετών, και από τους δύο γονείς, ήρθε σε επαφή με τη μουσική μέσω του λαϊκού τραγουδιστή Σπύρου Μορούλια. Οργανωμένα όμως γνώρισε τον χώρο με τον αρχιμουσικό Ιωάννη Πήλικα. Ξεκίνησε ως τρομπονίστας συμμετέχοντας στις ορχήστρες μελοδραματικών θιάσων που επισκέπτονταν τη Ζάκυνθο. Όταν έφθασε στην ηλικία των 20 ετών κατατάχθηκε στη Μουσική Φρουρά Αθηνών. Την ίδια εποχή γράφτηκε στο Ωδείο Αθηνών (μελέτησε τρομπόνι)  όπου και σπούδασε θεωρητικά με τους Δημήτρη Μητρόπουλο, Φ. Οικονομίδη και Γεώργιο Σκλάβο.  

Από το 1936 υπήρξε ενεργή η συμμετοχή του σε συνδικαλιστικούς αγώνες και στην ίδρυση της ΚΟΑ. Το 1941 εντάσσεται στο ΕΑΜ και ορίζεται γραμματέας στην Αχτίδα Διανοουμένων - Καλλιτεχνών του ΚΚΕ. Σε όλη τη διάρκεια της Κατοχής συμμετέχει ενεργά στην Αντίσταση, συμβάλλει στη δημιουργία ΕΑΜίτικων μουσικών ομάδων και στην έκδοση της παράνομης εφημερίδας του Πανελλήνιου Μουσικού Συλλόγου *Ο μουσικός*. Συλλαμβάνεται δυο φορές, αλλά ξεφεύγει. Μελοποίησε πολλά αντιστασιακά τραγούδια με πιο χαρακτηριστικό αυτό του "Καπετάν Άρη - Μικρό Χωριό".

Το 1947 απολύθηκε από την Κρατική Ορχήστρα Αθηνών και το 1950 από την Ορχήστρα του ΕΙΡ λόγω των πολιτικών του απόψεων. Είχε πρωταγωνιστικό ρόλο στο σαμποτάζ της μεγάλης γιορτής που ετοίμαζαν οι Γερμανοί το 1943 στο θέατρο Ολύμπια για την άνοδο του Γ¨ Ράιχ έτσι έχασε τη θέση του στην Κρατική Ορχήστρα και πέρασε στην παρανομία. 

Συνέγραψε το συμφωνικό του ποίημα «Ο Διγενής δεν πέθανε», έργο εμπνευσμένο από την θυσία του Νίκου Μπελογιάννη. Η πρώτη εκτέλεση του έργου έγινε από τη Συμφωνική Ορχήστρα του ΕΙΡ (1952), σε διεύθυνση Ανδρέα Παρίδη. Ο ίδιος αρχιμουσικός το διηύθυνε στο Λένινγκραντ (1958), όπου απέσπασε ενθουσιώδη σχόλια. Το 1963 έγραψε τον «Σπάρτακο» και το 1964 το «Κύπρος - Ελλάδα μας», για να τιμήσει τον εθνικοαπελευθερωτικό αγώνα, τις θυσίες των ανθρώπων του νησιού.

Μέχρι το τέλος της ζωής του ήταν μέλος του ΚΚΕ και στρατευμένος στο λαϊκό κίνημα.

Ο Αλέκος Ξένος πέθανε στην Αθήνα το 1995.

Το 2003 εκδόθηκε ο κατάλογος έργων του Αλέκου Ξένου, εκπονημένος από το συνθέτη Διονύση Μπουκουβάλα, στο τεύχος 18 του περιοδικού *[[Μουσικολογία (περιοδικό)|Μουσικολογία]]*.

Το  2014 κυκλοφόρησε η αυτοβιογραφία και το αρχείο του Αλέκου Ξένου σε επιμέλεια του μουσικολόγου Αλέξανδρου Χαρκιολάκη (βιβλιοθήκη του Μουσείου Μπενάκη). 

## Παραπομπές


## Πηγές
* Ο Αλέκος Ξένος, *Το Λεξικό της Ελληνικής Μουσικής*, Τάκης Καλογερόπουλος, τόμος 4ος, σελ.422

## Εξωτερικοί σύνδεσμοι
*Αλέκος Ξένος, ο συνθέτης της αντίστασης και της ειρήνης, επεισόδιο 1 εκπομπή της ΕΡΤ του 1990.
*ΑΛΕΚΟΣ ΞΕΝΟΣ Παράδειγμα σπουδαίου δημιουργού και αφοσιωμένου κομμουνιστή *Ριζοσπάστης*, Κυριακή 21 Οχτώβρη 2012.
* Αλέκος Ξένος. Ιστολόγιο για τον Έλληνα συνθέτη Αλέκο Ξένο (1912-1995).
* Κονιτόπουλος, Ιάκωβος, Χρονολόγιο Αλέκου Ξένου (slide show)

Κατηγορία:Έλληνες μουσικοί
Κατηγορία:Μέλη του ΕΑΜ
Κατηγορία:Έλληνες κομμουνιστές
Κατηγορία:Απόφοιτοι του Ωδείου Αθηνών
Άγιοι Τριμιθιάς

Οι **Άγιοι Τριμιθιάς** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λευκωσίας
Κλίμα της Βιρτζίνια

Το **κλίμα της Βιρτζίνια**, μιας πολιτείας στην ανατολικής ακτής των Ηνωμένων Πολιτειών, θεωρείται ήπιο σε σύγκριση με άλλων περιοχών στις Ηνωμένες Πολιτείες. Το μεγαλύτερο μέρος της Βιρτζίνια ανατολικά των Ορέων Μπλου Ριτζ, το νότιο μέρος της Κοιλάδας Σεναντόα, και η Κοιλάδα Ροανόκε, έχουν  υγρό υποτροπικό κλίμα (Κλιματική ταξινόμηση Κέππεν: *Cfa*). Στις ορεινές περιοχές δυτικά του Μπλου Ριτζ, το κλίμα γίνεται υγρό ηπειρωτικό (Κέππεν: *Dfa*) και θαλάσσιο εύκρατο (Κέππεν: *Cfb*).  Οι ακραίες καιρικές συνθήκες, με την μορφή σιφώνων, τροπικών κυκλώνων, και χειμερινών θυέλλων, επηρεάζουν την πολιτεία σε τακτική βάση.

## Κλιματικές ζώνες
Πολλές παραλλαγές υπάρχουν λόγω του σημαντικού αναγλύφου της πολιτείας. Τα υψόμετρα στη Βιρτζίνια ποικίλουν από το επίπεδο της θάλασσας έως το Όρος Ρότζερς στα 1.746&nbsp;μέτρα από το επίπεδο της θάλασσας, με μεγάλες διαβαθμίσεις να συμβαίνουν στις άκρες του Ατλαντκού Ωκεανού, στο τέλος του Πίντμοντ, και στις αλυσίδες Μπλου Ριτζ και Αλλέγκενι των Αππαλαχίων Ορέων. Η κατευναστική επίδραση του ωκεανού από τα ανατολικά, που ενδυναμώνεται από το Ρεύμα του Κόλπου, επίσης δημιουργεί το ενεδεχόμενο τροπικών κυκλώνων κοντά στο στόμιο του Κόλπου Τσέσαπικ. Μάζες ψυχρού αέρα φθάνουν από τα βουνά, ειδικά τον χειμώνα, τα οποία μπορούν να οδηγήσουν σε σημαντικές χιονοπτώσεις όταν οι παράκτιες θύελλες γνωστές ως *noreasters* ανεβαίνουν την ακτή του Ατλαντικού.

Η αλληλεπίδραση των στοιχείων αυτών με την τοπογραφία της πολιτείας δημιουργεί μικροκλίματα στην Κοιλάδα Σεναντόα, τα ορεινά νοτιοδυτικά, και στις παράκτιες πεδιάδες οι οποίες διακρίνονται ελαφρά αλλά ευκρινώς η μία από την άλλη.

## Θερμοκρασίες

## Δριμύς καιρός

Οι ακραίες καιρικές συνθήκες είναι ένα ζήτημα στη Βιρτζίνια.  Οι τροπικοί κυκλώνες καθιστούν τρωτή την παράκτια περιοχή της Βιρτζίνια. Είναι σπάνιο ένας μεγάλος τροπικός κυκλώνας να απειλήσει την ακτή της Βιρτζίνια καθώς οι κυκλώνες τόσο βόρεια τείνουν να εξασθενούν λόγω των ψυχρότερων παράκτιων υδάτων και των αυξανόμενα υψηλών δυτικών ανέμων.  Η βαριά βροχόπτωση άπό τους τροπικούς κυκλώνες παραμένει μια ανησυχία, όμως. Ο Τροπικός κυκλώνας Ιζαμπέλ το 2003 επέφερε μεγάλες καταστροφές από τον άνεμο και την βροχή, σκοτώνοντας άμεσα 10 κα προκαλώντας ζημιά δύο δισεκατμμυρίων δολλαρίων. Ο Τροπικός κυκλώνας Γκαστόν το 2004 κατέκλυσε το Ρίτσμοντ αφού κινήθηκε στην ακτογραμμή της Νότιας Καρολίνας.  Η Βιρτζίνια συχνά πλήττεται από τα απομεινάρια συστημάτων τα οποία χτυπούν κατά μήκος της ακτογραμμής του  Κόλπου του Μεξικού, τα οποία επίσης φέρνουν χειμαρρώδη βροχόπτωση στην πολιτεία.  Ο Τροπικός κυκλώνας Καμίλ ήταν ένα ακραίο παράδειγμα, φέρνοντας 690 χιλιοστά (27 ίντσες) βροχής σε τμήματα της κομητείας Νέλσον σε περίοδο μερικών ωρών.

Η Βιρτζίνια βιώνει κατά μέσο όρο επτά σίφωνες ετησίως, αν και οι περισσότεροι είναι κατηγορίας F2 και χαμηλότερα στην κλίμακα Φουτζίτα. Όμως το 2004, η Βιρτζίνια είχε ογδόντα πέντε σε ένα έτος.

## Αναφορές


## Εξωτερικοί σύνδεσμοι
*Virginia Hurricane History - NWS
&nbsp;

Κατηγορία:Βιρτζίνια
Κατηγορία:Κλιματολογία
Κύπελλο Περιφερειών ΟΥΕΦΑ

Το **Κύπελλο Περιφερειών ΟΥΕΦΑ** (*Coupe des régions de l'UEFA* ή *UEFA Regions' Cup*) είναι μια διεθνής ευρωπαϊκή ποδοσφαιρική διοργάνωση για ερασιτέχνες, στην οποία κάθε χώρα μετέχει με μια μικτή ομάδα ερασιτεχνών από κάποια επαρχία ή περιφέρειά της. Η Ελλάδα εκπροσωπείται από την τοπική Ε.Π.Σ. που κατακτά το Κύπελλο Περιφερειών ποδοσφαίρου ανδρών της ΕΠΟ. Η διοργάνωση ξεκίνησε το 1999 και διεξάγεται ανά διετία. Την πρώτη διοργάνωση του 1999 κέρδισε η επαρχία Βένετο της Ιταλίας και την πιο πρόσφατη του 2025 η Αραγωνία της Ισπανίας. Το Κύπελλο Περιφερειών αντικατέστησε κατά κάποιον τρόπο το παλιό Κύπελλο Ερασιτεχνών ΟΥΕΦΑ που είχε διακοπεί από το 1978.

## Συμμετοχές

Η διοργάνωση δημιουργήθηκε το 1996 καθώς δεν υπήρχε κάποια ευρωπαϊκή διοργάνωση για το ερασιτεχνικό ποδόσφαιρο μετά την διακοπή του Κυπέλλου Ερασιτεχνών Εθνικών Ομάδων ΟΥΕΦΑ το 1978, λόγω της μικρής ανταπόκρισης του κοινού. Έτσι το Κύπελλο Περιφερειών αποτελεί τη μοναδική ευρωπαϊκή διοργάνωση ερασιτεχνικού ποδοσφαίρου.

Η πρωτοτυπία της διοργάνωσης είναι ότι δεν μετέχουν ποδοσφαιρικά σωματεία ούτε Εθνικές ομάδες ερασιτεχνών. Κάθε εθνική ομοσπονδία δηλώνει μια μικτή ερασιτεχνική ομάδα, η οποία αντιπροσωπεύει κάποια επαρχία ή τοπική ένωση, με την προϋπόθεση ότι έχει κερδίσει τη συμμετοχή της έπειτα από αγώνες σε εθνικό επίπεδο. Δικαίωμα συμμετοχής έχουν όλες οι ομοσπονδίες-μέλη της UEFA, αρκεί να διοργανώνουν κάποια σχετική εθνική διοργάνωση για την πρόκριση στο Κύπελλο Περιφερειών της ομάδας που θα συμμετάσχει. Εξαιρούνται τα μικρά κράτη σε πληθυσμό, τα οποία μετέχουν με την Εθνική Ερασιτεχνική τους ομάδα.

## Σύστημα διεξαγωγής

Λόγω του μεγάλου αριθμού συμμετοχών η διοργάνωση γίνεται σε τρεις φάσεις. Όλες οι φάσεις διεξάγονται σε ομίλους των τεσσάρων ομάδων, οι αγώνες των οποίων γίνονται στην έδρα κάποιας από τις συμμετέχουσες περιφέρειες σε μορφή τουρνουά τριών αγωνιστικών.
***Προκριματική φάση**: διεξάγεται όταν συμμετέχουν περισσότερες από 32 ομάδες, με σκοπό στην επόμενη φάση να απομείνουν 32. Μετά από κλήρωση κάποιες ομάδες προκρίνονται χωρίς αγώνες κατευθείαν στην ενδιάμεση φάση.
***Ενδιάμεση φάση**: μετέχουν 32 ομάδες χωρισμένες σε οκτώ ομίλους των τεσσάρων ομάδων και οι πρώτοι κάθε ομίλου (8 ομάδες) προκρίνονται στην τελική φάση.
***Τελική φάση**: διεξάγεται στη χώρα μίας από τις οκτώ ομάδες που έχουν προκριθεί, η οποία αποφασίζεται μετά την ολοκλήρωση της ενδιάμεσης φάσης. Οι ομάδες χωρίζονται σε δύο ομίλους και οι νικητές παίζουν στον τελικό. Δεν γίνεται αγώνας για την τρίτη θέση.

## Οι τελικοί

## Παραπομπές


## Πηγές

*Αρχείο RSSSF.
*Επίσημη ιστοσελίδα Κυπ. Περιφερειών ΟΥΕΦΑ

Κατηγορία:Διεθνείς αθλητικές διοργανώσεις της Ευρώπης
Κατηγορία:Διεθνείς διασυλλογικές διοργανώσεις ποδοσφαίρου
Κόμμα Πειρατών Γερμανίας

Το **Κόμμα Πειρατών Γερμανίας** (γερμ. *Piratenpartei Deutschland*) είναι ένα γερμανικό πολιτικό κόμμα που ιδρύθηκε τον Σεπτέμβριο του 2006. Αναφέρει γενική συμφωνία με το σουηδικό Κόμμα Πειρατών ως μέλος της κοινωνίας της πληροφορίας, είναι μέλος του παγκοσμίου κινήματος πειρατικών κομμάτων και μέλος της Πειρατικής Διεθνούς. Από το 2011, το κόμμα κατάφερε να κερδίσει έδρες σε τοπικά κοινοβούλια της Γερμανίας, όπως στο Βερολίνο, στη Βόρεια Ρηνανία-Βεστφαλία, στο Σάαρλαντ και στο Σλέσβιχ-Χόλσταϊν.

Σύμφωνα με τον πολιτικό θεωρητικό Όσκαρ Νίντερμαγιερ, το κόμμα αυτοπροσδιορίζεται ως τμήμα ενός διεθνούς κινήματος για την ψηφιακή επανάσταση, η οποία θα επιφέρει τη μετατροπή της σημερινής κοινωνίας σε κοινωνία της πληροφορίας. Με την επικέντρωσή του στην ελευθερία στο διαδίκτυο και την προσπάθεια αναμόρφωσης νόμων στον τομέα αυτό, το κόμμα χαίρει εκτίμησης κυρίως από μέλη της νεολαίας.

Ο πρώην επικεφαλής του κόμματος Σεμπάστιαν Νερτς χαρακτήρισε το κόμμα ως κοινωνικό-φιλελεύθερο κόμμα που προάγει την πολιτική διαφάνεια.

## Έδρες σε κοινοβούλια

## Παραπομπές


## Εξωτερικοί σύνδεσμοι

* 
* Junge Piraten  (youth organisation)

Κατηγορία:Γερμανικά πολιτικά κόμματα
Γερμανια
Επαρχία Αλαχουέλα

Η **Επαρχία Αλαχουέλα** (ισπανικά: Provincia de Alajuela) είναι μια επαρχία της Κόστα Ρίκα. Έχει έκταση 9.757,5 τ.χλμ. και πληθυσμό 716.935 κατοίκων (2007). Πρωτεύουσα είναι η Αλαχουέλα. Άλλες σημαντικές πόλεις είναι η Σαν Χοσέ δε Αλαχουέλα και η Σιουδάδ Κεσάδα.

## Γεωγραφία
Η Επαρχία Αλαχουέλα βρίσκεται βόρεια της Κόστα Ρίκα. Συνορεύει στα βορειοδυτικά με την Γκουανακάστε, στα νοτιοδυτικά με την Πουνταρένας, στα ανατολικά με την Ερεδία, στα νότια με την Σαν Χοσέ και στα βόρεια με τη Νικαράγουα. Έχει έκταση 9.757,5 τ.χλμ.. Είναι σε έκταση η τρίτη μεγαλύτερη επαρχία της Κόστα Ρίκα μετά την Πουνταρένας και την Γκουανακάστε.

## Πόλεις
Οι τρεις μεγαλύτερες πόλεις είναι η Αλαχουέλα, η Σαν Χοσέ δε Αλαχουέλα και η Σιουδάδ Κεσάδα. Άλλες πόλεις είναι η Ατένας, η Γκρέσια, η Σαρσέρο, η Λος Τσίλες, η Ναράνχο, η Οροτίνα, η Ουπάλα, η Παλμάρες, η Σαρτσί, η Σαν Ματέο, η Σαν Πέδρο, η Σαν Ραμόν και η Σαν Ραφαέλ.

## Καντόνια
Η Επαρχία Αλαχουέλα διαιρείται σε 15 καντόνια:

Καντόνι (πρωτεύουσα)
* Αλαχουέλα (Αλαχουέλα)
* Ατένας (Ατένας)
* Βαλβέρδε Βέγα (Σαρτσί)
* Γκουατούσο (Σαν Ραφαέλ)
* Γκρέσια (Γκρέσια)
* Λος Τσίλες (Λος Τσίλες)
* Ναράνχο (Ναράνχο)
* Οροτίνα (Οροτίνα)
* Ουπάλα (Ουπάλα)
* Παλμάρες (Παλμάρες)
* Ποάς (Σαν Πέδρο)
* Σαν Κάρλος (Σιουδάδ Κεσάδα ή Σαν Κάρλος)
* Σαν Ματέο (Σαν Ματέο)
* Σαν Ραμόν (Σαν Ραμόν)
* Σαρσέρο (Σαρσέρο)

## Δημογραφία
Η Επαρχία Αλαχουέλα είχε, σύμφωνα με την απογραφή του 2007, 716.935 κατοίκους. Είναι σε πληθυσμό η δεύτερη μεγαλύτερη επαρχία της Κόστα Ρίκα μετά τη Σαν Χοσέ. Έχει πυκνότητα 73.5 κατοίκων ανά τετραγωνικό χιλιόμετρο. Είναι κατά πυκνότητα η τρίτη μεγαλύτερη επαρχία της Κόστα Ρίκα μετά την Καρτάγο και την Ερεδία. 

## Δείτε επίσης
*Επαρχίες της Κόστα Ρίκα

## Παραπομπές


## Εξωτερικοί σύνδεσμοι
* Φωτογραφίες της Αλαχουέλα
* Φωτογραφίες της Επαρχίας Αλαχουέλα
1765 Βρούμπελ

Ο **Βρούμπελ (Wrubel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,92. Ανακαλύφθηκε το 1957 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Μάρσαλ Βρούμπελ (*Marshal H. Wrubel*).

## Φυσικά χαρακτηριστικά
Η μέση διάμετρος του Βρούμπελ εκτιμάται σε 42,3 ± 4,7 χιλιόμετρα. Ο φασματικός τύπος του κατά Tholen είναι **DX**, ενώ το γεωμετρικό άλβεδό του είναι 0,106 ± 0,028. Είναι άγνωστο αν και με ποια περίοδο περιστρέφεται ο Βρούμπελ γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βρουμπελ
Αλαχουέλα

Η **Αλαχουέλα** (ισπανικά: Alajuela) είναι μια πόλη της Κόστα Ρίκα. Είναι η πρωτεύουσα της Επαρχίας Αλαχουέλα. Έχει έκταση 8.88 τ.χλμ. και πληθυσμό 50.753 κατοίκων. Βρίσκεται 19 χιλιόμετρα βορειοδυτικά από την πρωτεύουσα Σαν Χοσέ.

## Γεωγραφία

Η Αλαχουέλα βρίσκεται κεντρικά της Κόστα Ρίκα και νοτιοανατολικά της Επαρχίας Αλαχουέλα. Βρίσκεται νοτιοανατολικά της Τίγρα, βόρεια της Μπαρσελόνα, δυτικά της Βίγιας δε Αλικάντε και νότια της Λόρια. Βρίσκεται κοντά στο Ηφαίστειο Ποάς. 

### Κλίμα
Το κλίμα της Αλαχουέλα είναι τροπικό. Η μέση  θερμοκρασία είναι 23 με 26°C. 

## Δημογραφία
Η Αλαχουέλα είχε σύμφωνα με την απογραφή του 2006 50.753 κατοίκους.

## Μεταφορές
Η Αλαχουέλα ενώνει την πρωτεύουσα Σαν Χοσέ με περιοχές της Δυτικής και Βόρειας Κόστα Ρίκα. Το δεύτερο πιο σημαντικό αεροδρόμιο της Κεντρικής Αμερικής, το Διεθνές Αεροδρόμιο του Χουάν Σανταμαρία, βρόισκεται 3 χιλιόμετρα νότια της Αλαχουέλα.

## Αδελφομένες πόλεις
*  Σαν Μπαρτολομέ δε Τιραχάνα, Ισπανία
*  Λαρ, Γερμανία
*  Μοντεγκρόττο Τέρμε, Ιταλία
*  Ντάουνι, ΗΠΑ
*  Ντόταν, ΗΠΑ
*  Γουαδαλαχάρα, Μεξικό
*  Ιμπαράκι, Ιαμωνία

## Εικόνες

Αρχείο:Iglesia de Villa Bonita en Alajuela.jpg|Η Εκκλησία της Βίγια Μπονίτα
Αρχείο:Palacio Obispal.jpg|Το Επισκοπικό Παλάτι
Αρχείο:Hotel Catedral.jpg|Το Ξενοδοχείο Catedral Casa Cornejo 

Αρχείο:Parada de autobuces Alajuela.jpg|Στάση Λεωφορείου

Αρχείο:Intel Costa 12 2007 SJO 105b.jpg|Εργοστάσιο κοντά στην Αλαχουέλα

Αρχείο:Poas crater.jpg|Το Ηφαίστειο Ποάς κοντά στην Αλαχουέλα


## Δείτε επίσης
* Κατάλογος πόλεων της Κόστα Ρίκα

## Παραπομπές


## Εξωτερικοί σύνδεσμοι

* Φωτογραφίες της Αλαχουέλα

Κατηγορία:Πόλεις της Κόστα Ρίκα
Κατηγορία:Επαρχία Αλαχουέλα
1766 Σλίφερ

Ο **Σλίφερ (Slipher)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1962 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή των Αμερικανών αστρονόμων αδελφών Σλίφερ (Βέστο και Ερλ).

## Φυσικά χαρακτηριστικά
Η μέση διάμετρος του Σλίφερ εκτιμάται σε 24 χιλιόμετρα περίπου. Ο φασματικός τύπος του είναι **C** (ανθρακούχος).

## Εξωτερικοί σύνδεσμοι
* Τροχιά από το JPL (Java) / Εφημερίδα

Σλιφερ
Κατάβαση Χίου

Η **Κατάβαση** (επίσημη ονομασία **Κατάβασις**) είναι ένα πολύ μικρό ορεινό χωριό της βορειοδυτικής Χίου, σε οδική απόσταση 30 χιλιομέτρων από την πόλη της Χίου. Το μεσοσταθμικό υψόμετρο του χωριού είναι 300 μέτρα πάνω από την επιφάνεια της θάλασσας. Η Κατάβαση είναι κτισμένη στις νοτιοδυτικές πλαγιές του βουνού `Ορος. Κοντινότερος οικισμός είναι τα Διευχά, 2 περίπου χιλιόμετρα οδικά προς τα βόρεια &mdash; παλαιότερα η Κατάβαση υπαγόταν στην κοινότητα Διευχών.

Η ονομασία του χωριού προέρχεται από τη θέση του, καθώς βρίσκεται πάνω στον κύριο δρόμο που συνδέει την πρωτεύουσα του νησιού με τη βορειοδυτική Χίο, στην περιοχή όπου αυτός, με πολλές στροφές, *κατεβαίνει* από την κεντρική «ραχοκοκκαλιά» του νησιού προς τη δυτική πλευρά του. Αυτή η ονομασία αντικατοπτρίζει το γεγονός ότι η Κατάβαση είναι ένα νέο σχετικώς χωριό, που χτίστηκε περί το 1900 από κατοίκους της Σιδηρούντας *«εκατέρωθεν μικρού χειμάρρου»*, γύρω από τον ναό της Αγίας Ματρώνης της Χιοπολίτιδος, η οποία καταγόταν από την περιοχή και ασκήτευσε εδώ τον 15ο αιώνα. Το εικόνισμά της αγίας βρίσκεται σε προσκυνητάρι κάτω από τον δρόμο, πάνω από την πηγή με το ονομαστό νερό της Κατάβασης. Πλατάνια και κυπαρίσσια που πρασινίζουν τριγύρω δίνουν μια μοναδικότητα στο τοπίο. Επίσης, στα νοτιοανατολικά του χωριού απλώνεται ένα ωραίο δάσος από πεύκα. Υπάρχουν και άλλες πηγές νερού, περιβαλλόμενες από κήπους με λαχανικά.

Τα παλαιότερα σπίτια του χωριού είναι μικρά, με στέγη κατασκευασμένη από *αστράκι* ή *αστρακιά*, αστρακωμένο δηλαδή χώμα, ζυμωμένο και έπειτα στεγνωμένο.

Η εξέλιξη του πληθυσμού της Κατάβασης στις επίσημες απογραφές, δείγμα μαρασμού της ελληνικής επαρχίας, φαίνεται στον πίνακα.

Οι λιγοστοί κάτοικοι ασχολούνται με τους κήπους τους και τη μελισσοκομία.

Ο ενοριακός ναός (η «χωριοεκκλησιά») του χωριού είναι, όπως αναφέρθηκε, ο ναός της Αγίας Ματρώνης της Χιοπολίτιδος, που εορτάζει στις 20 Οκτωβρίου. Το χωριό υπάγεται εκκλησιαστικώς στην αρχιερατική εποπτεία Βολισσού της Ιεράς Μητροπόλεως Χίου, Ψαρών και Οινουσσών.

Ο ταχυδρομικός κωδικός της Κατάβασης είναι 82103.

## Εξωτερικός σύνδεσμος
* Σύντομη περιγραφή με εικόνες 

## Πηγές
* Δημ. Γλύκα, Μιχ. Ρυμική, Δημ. Σκάμαλου: *Χίος: Η ιδιαίτερη πατρίδα μας*, Χίος 1975, σελ. 85
* Γεωργίου Ι. Ζολώτα: *Ιστορία της Χίου*, τόμος Α («Ιστορική Τοπογραφία και Γενεαλογία»). Τύποις Π.Δ. Σακελλαρίου, Αθήναι 1921, σελ. 624.
* Κώστα Χωρεάνθη: *Τουριστικός οδηγός της Χίου*, εκδ. «Χίος-ημερολόγιο», Χίος 1970, σελ. 79

Καταβαση
Κατηγορία:Δήμος Χίου
Εντουάρντο Μπρίτο

Ο **Λουίζ Εντουάρντο Σαντάνα Μπρίτο** (Ρίο ντε Τζανέιρο, 21 Σεπτεμβρίου 1982) είναι Βραζιλιάνος παλαίμαχος ποδοσφαιριστής ο οποίος αγωνιζόταν ως επιθετικός μέσος.

## Καριέρα
### Βραζιλία
Ξεκίνησε την καριέρα του στην βραζιλιάνικη Τσακαρέι. Εκεί έπαιξε ως τα 20 του χρόνια, όταν και ήρθε στην Ελλάδα.

### Απόλλων Καλαμαριάς
Το 2004 ήρθε στην Ελλάδα για λογαριασμό της ομάδας του Απόλλωνα Καλαμαριάς. Αγωνίστηκε εκεί την σεζόν 2004-2005 και την σεζόν, 2007-2008, όταν και εντυπωσίασε με τις ικανότητές του. Ενδιάμεσα, δόθηκε δανεικός δύο χρονιές.

### Νίκη Βόλου
Την σεζόν 2005-2006, την πέρασε δανεικός στην ομάδα του Βόλου την Νίκη. Εκεί χαρακτηρίστηκε ως ένας από τους καλύτερους μεσοεπιθετικούς έχουν περάσει από τον σύλλογο.

### Διαγόρας Ρόδου
Η επόμενη σεζόν 2006-2007, τον βρήκε δανεικός στον Διαγόρα Ρόδου, με τον οποίο πραγματοποίησε εξαιρετικές εμφανίσεις και ψηφίστηκε ως ο καλύτερος ξένος της Β' εθνικής κατηγορίας.

### Ατρόμητος Αθηνών
Τα εξαιρετικά χαρακτηριστικά του και η φήμη που τον συνόδευε, έκανε τον Ατρόμητο Αθηνών να τον αγοράσει την σεζόν 2008-2009. Με την ομάδα του Περιστερίου, έφτασε σε δύο τελικούς Κυπέλλου Ελλάδος, το 2011 και το 2012, ενώ είναι το μεγαλύτερο κεφάλαιο της έως τότε καριέρας του.

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ 2 Ελλάδας
Σαν Χοσέ δε Αλαχουέλα

Η **Σαν Χοσέ δε Αλαχουέλα** (ισπανικά: San José de Alajuela) είναι μια πόλη της Κόστα Ρίκα. Ανήκει στην Επαρχία Αλαχουέλα. Ο πληθυσμός της υπολογίζεται στους 33.377 κατοίκους (2012)

## Γεωγραφία

### Κλίμα
Το κλίμα της Σαν Χοσέ δε Αλαχουέλα είναι τροπικό.

## Δημογραφία
Η Σαν Χοσέ δε Αλαχουέλα έχει 32.187 κατοίκους (2006).

 

## Δείτε επίσης
* Κατάλογος πόλεων της Κόστα Ρίκα

## Παραπομπές


Κατηγορία:Πόλεις της Κόστα Ρίκα
Κατηγορία:Επαρχία Αλαχουέλα
Σιουδάδ Κεσάδα

Η **Σιουδάδ Κεσάδα** (ισπανικά: Ciudad Quesada) ή **Σαν Κάρλος** (San Carlos) είναι μια πόλη της Κόστα Ρίκα. Είναι Ανήκει στην Επαρχία Αλαχουέλα. Έχει έκταση 145.3 τ.χλμ. και πληθυσμό 43.399 κατοίκων. Βρίσκεται 97 χιλιόμετρα βορειοδυτικά από την πρωτεύουσα Σαν Χοσέ.

## Γεωγραφία

Η Σιουδάδ Κεσάδα βρίσκεται βόρεια της Κόστα Ρίκα και κεντρικά της Επαρχίας Αλαχουέλα. Βρίσκεται νοτιοανατολικά της Σαν Ρόκε και της Πεχκ, βορειοανατολικά της Ρον-Ρον και βορειοδυτικά της Κολόν.

### Κλίμα
Το κλίμα της Σιουδάδ Κεσάδα είναι τροπικό. 

## Δημογραφία
Η Σιουδάδ Κεσάδα είχε σύμφωνα με την απογραφή του 2006 50.753 κατοίκους.

## Δείτε επίσης
* Κατάλογος πόλεων της Κόστα Ρίκα

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κόστα Ρίκα
Κατηγορία:Επαρχία Αλαχουέλα
Στρατιωτικός Ιατρός

**Στρατιωτικός Ιατρός** είναι στην Ελλάδα, ο ιατρός, μόνιμος αξιωματικός των Ενόπλων Δυνάμεων. Είναι απόφοιτος της Σ.Σ.Α.Σ (Στρατιωτική Σχολή Αξιωματικών Σωμάτων, πρώην Σ.Ι.Σ - Στρατιωτική Ιατρική Σχολή) με έδρα τη Θεσσαλονίκη. Φέρει τους βαθμούς των Αξιωματικών των Ενόπλων Δυνάμεων και υπηρετεί ως τέτοιος στα Στρατιωτικά Νοσοκομεία και τα Ιατρεία των Στρατιωτικών Μονάδων, αλλά και σε Διοικητικές θέσεις του Υγειονομικού των Ενόπλων Δυνάμεων. Συχνά, μάλιστα, Στρατιωτικοί Ιατροί των Ελληνικών Ενόπλων Δυνάμεων υπηρετούν σε Ειρηνευτικές αποστολές Διεθνών Οργανισμών.

Κατηγορία:Ιατρικές ειδικότητες
Κατηγορία:Στρατός
Το στραβόξυλο (ταινία, 1952)

***Το στραβόξυλο*** είναι ασπρόμαυρη ελληνική κωμική ταινία του 1952, σε παραγωγή Σπέντζος Φιλμ και σε σκηνοθεσία - σενάριο Χρήστου Αποστόλου. 

## Πλοκή

Ένας εριστικός και ιδιότροπος οικογενειάρχης, ο Νικολάκης (Βασίλης Αργυρόπουλος), διευθυντής σε εργοστάσιο υποδημάτων, ζει μαζί με τη γυναίκα του (Μαρίκα Νέζερ) και την ανιψιά του, την Καίτη (Λιάνα Ορφανού). Όλοι τον θεωρούν στραβόξυλο, ιδίως η ανιψιά του, η οποία έχει δεσμό με τον συνεταίρο του και με έναν πελάτη της υποδηματοποιίας.

## Διανομή
* Βασίλειος Αργυρόπουλος... *Νικολάκης Μαρουλής*
* Μαρίκα Νέζερ... *Ουρανία Μαρουλή*
* Γεωργία Βασιλειάδου... *Σταθούλα*
* Λιάνα Ορφανού... *Καίτη*
* Γιάννης Γκιωνάκης... *Πέτρος Μαρκόπουλος*
* Μιχάλης Νικολινάκος... *Κώστας Παναγιώτου*
* Θάνος Τζενεράλης... *αστυνομικός*
* Φανή Νικολαΐδου
* Παύλος Καταπόδης... *Περικλής*
* Ανδρέας Παντόπουλος
* Ξενοφών Αργυρόπουλος
* Φρειδερίκη Ανθίδου
* Αριστοτέλης Ανθίδης
* Αθηνόδωρος Προύσαλης... *αστυνομικός*

## Παραγωγή
Το σενάριο διασκευάστηκε από το ομώνυμο θεατρικό έργο του Δημήτρη Ψαθά. Στην ταινία πρωταγωνιστεί για πρώτη και για τελευταία φορά στον κινηματογράφο ο ηθοποιός Βασίλης Αργυρόπουλος,  ο οποίος πρωταγωνιστούσε και στην παράσταση που ανέβηκε τη σεζόν 1939-1940. Ωστόσο, έχει κάνει και μια κάμεο εμφάνιση στην ταινία *[[Χειροκροτήματα (ταινία, 1944)|Χειροκροτήματα]]* του Γιώργου Τζαβέλλα. 

Το μοντάζ έκανε ο ίδιος ο Χρήστος Σπέντζος, της Σπέντζος Φιλμ. 

*Το στραβόξυλο* γυρίστηκε ξανά το 1969, με τον ίδιο τίτλο και τον Γιάννη Γκιωνάκη στον κεντρικό ρόλο.

## Παραπομπές


## Εξωτερικοί σύνδεσμοι
* 
* ''Το στραβόξυλο'' στην Ταινιοθήκη της Ελλάδος
* ''Το στραβόξυλο''  στο Cine.gr

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1952
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Σπέντζος Φιλμ
Γιόχαν Φίλιππ Ζίμπενκέες

Ο **Γιόχαν Φίλιππ Ζίμπενκέες** (γερμ. *Johann Philipp Siebenkees*, 1759-1796) υπήρξε Γερμανός κλασικός φιλόλογος.

## Βιογραφία
Γεννήθηκε στις 4 Οκτωβρίου 1759 στην Νυρεμβέργη. Σπούδασε θεολογία, φιλοσοφία και φιλολογία στο Πανεπιστήμιο Άλτντορφ. Διορίστηκε το 1791 έκτακτος καθηγητής της φιλοσοφίας, και το 1795 τακτικός καθηγητής φιλολογίας και αρχαιολογίας. Εργάστηκε ως ιδιωτικός διδάσκαλος σε μια εύπορη οικογένεια τραπεζίτη στην Βενετία. Από εκεί ταξίδεψε το 1788 στην Ρώμη, όπου εγκαταστάθηκε για ένα χρόνο, και από εκεί μετά στην Νάπολι.

Απεβίωσε στις 25 Ιουνίου 1796.
## Ενδεικτική εργογραφία
* *Expositio tabulae hospitalis ex aere antiquissimae in museo Borgiano Velitris adservatae*, Rom 1789.
* *Versuch einer Geschichte der venetianischen Staatsinquisition.* Nürnberg, 1791.
* 
* *Handbuch der Archaeologie oder Anleitung zur Kenntnis der Kunstwerke des Alterthums und zur Geschichte der Kunst der Alten Völker.* Nürnberg, 1799/1800.

## Παραπομπές


## Πηγές
* Rieger, Walter: *Johann Christian Siebenkees, Professor der Rechte zu Altdorf : Sein Leben u. s. Werk*, Erlangen, 1951.
* Richard Hoche: Siebenkees, Johann Philipp. In: Allgemeine Deutsche Biographie (ADB). Band 34, Duncker & Humblot, Leipzig 1892, S. 173–175.

Κατηγορία:Γερμανοί φιλόλογοι
Φωτεινή Φραγκούλη

Η **Φωτεινή Φραγκούλη** γεννήθηκε στο Μόλυβο της Λέσβου και ήταν συγγραφέας παιδικών λογοτεχνικών βιβλίων. 

## Βιογραφία
Σπούδασε παιδαγωγικά και ψυχολογία και εργάστηκε στην Αθήνα ως δασκάλα. 

Έχει κερδίσει το βραβείο παιδικού λογοτεχνικού βιβλίου εξ ημισείας για το βιβλίο της "Εφτά ορφανά μολύβια ...εφτά ιστορίες". 
Το βιβλίο της "Τριάντα εννιά καφενεία και ένα κουρείο" υπάρχει και στο βιβλίο της Γλώσσας στην Έκτη δημοτικού. 

Απεβίωσε στις 28 Μαρτίου 2018 στα 60 της χρόνια από καρκίνο.
## Εργογραφία
*"Το χωραφάκι της αγάπης", Γνώση, 1990
*"Η Κυράνη του δάσους", Αλεξάνδρεια, 1993
*"Η Πορφυρένια και το μαντολίνο της", Αλεξάνδρεια, 1995
*"Το μισό πιθάρι", Ελληνικά Γράμματα, 2000
*"Το ταίρι της αταίριαστης", Ελληνικά Γράμματα, 2003
*"Οι άγγελοι των κοχυλιών", Ελληνικά Γράμματα, 2003
*"Το τραγούδι της Περσεφόνης", Ελληνικά Γράμματα, 2005
*"Εφτά ορφανά μολύβια... εφτά ιστορίες", Ελληνικά Γράμματα, 2008 (βραβείο εικονογραφημένου παιδικού βιβλίου περιοδικού "Διαβάζω", 2009)
*"Κατ-γατ-καραγάτ", Εκδόσεις Πατάκη, 2011

Κατηγορία:Έλληνες συγγραφείς του 21ου αιώνα
Κατηγορία:Συγγραφείς παιδικής και νεανικής λογοτεχνίας
Κατηγορία:Ελληνίδες συγγραφείς
Παγκόσμιο Κέντρο Εμπορίου, Μπαχρέιν

thumb|250px|Το Παγκόσμιο Κέντρο Εμπορίου (δεξιά) το 2008
Το **Παγκόσμιο Κέντρο Εμπορίου του Μπαχρέιν** (αγγλ. *Bahrain World Trade Center*, εφεξής με τη συντομογραφία ΠΚΕΜ) είναι κτηριακό σύμπλεγμα με ουρανοξύστες, που κατασκευάστηκε το 2008 στην πρωτεύουσα του Μπαχρέιν, Μανάμα. Με ύψος τα 240 μέτρα, οι δύο πύργοι του φιλοξενούν τις πρώτες στον κόσμο ανεμογεννήτριες επί κτηρίου, οι οποίες καλύπτουν έως και το 15% της απαιτούμενης ενέργειας του κτηρίου. Το ΠΚΕΜ αποτελεί δείγμα πράσινης αρχιτεκτονικής, ένα απο τα ελάχιστα κτήρια αυτού του είδους στην ευρύτερη περιοχή της Μέσης Ανατολής. 

Το 50 ορόφων κτήριο είναι το δεύτερο ψηλότερο στο Μπαχρέιν, μετά τον Οικονομικό Λιμένα (*Financial Harbour*), και βρίσκεται σε κοντινή απόσταση από άλλα σημαντικά τοπόσημα της πόλης, όπως την Πλατεία του Μαργαριταριού, την Εθνική Τράπεζα του Μπαχρέιν και το κτηριακό σύμπλεγμα Abraj Al Lulu. Ο βιοκλιματικός του σχεδιασμός έχει αποσπάσει αρκετά βραβεία, μεταξύ αυτών το Βραβείο LEAF (2006) για *βέλτιστη χρήση βιοτεχνολογίας σε κτηριακή δομή*.

## Κατασκευαστικά στοιχεία
Οι δύο πύργοι της κατασκευής συνδέονται με τρεις αερογέφυρες, σε καθεμία από τις οποίες έχει ενσωματωθεί ανεμογεννήτρια ισχύως 225 kW· η κάθε ανεμογεννήτρια έχει διάμετρο 29 μέτρων -απέχοντας ελάχιστα από τον κύριο όγκο του κτηρίου- με βόρεια κατεύθυνση, ώστε να εκμεταλλεύεται στο έπακρο τον άνεμο που πνέει στην περιοχή του Περσικού Κόλπου. Οι δε πύργοι, λόγω της ιστιόσχημης κατασκευής τους, επιτρέπουν την βέλτιστη παροχή του ανέμου προς τις ανεμογεννήτριες, καθώς ο άνεμος επιταχύνεται περνώντας ανάμεσά τους, κάτι που επιβεβαιώθηκε κατόπιν πειραμάτων σε ειδικά διαμορφωμένο εργαστήριο. 

Οι ανεμογεννήτριες έχουν τη δυνατότητα να παραγάγουν κατά μέσο όρο 1,1 έως 1,3 GWh ανά έτος, το οποίο αντιστοιχεί στο 11% έως 15% των ενεργειακών αναγκών του κτηρίου. Η ενέργεια αυτή υπολογίζεται ότι θα αρκούσε για να καλύψει τις ανάγκες για φωτισμό περίπου 300 σπιτιών. Το ηλοκετροπαραγωγικό αυτό σύστημα τέθηκε σε λειτουργία για πρώτη φορά στις 8 Απριλίου 2008 και αναμένεται να έχει παραγωγικότητα κατά το 50% της κάθε ημέρας λειτουργίας του.

## Παραπομπές


## Εξωτερικοί σύνδεσμοι
* bahrainwtc.com/ 
* ''Bahrain World Trade Center Captures Innovation Award''
* Worldwatch, ''Bahrain Propels Wind Energy to Urban Future''
* BBC, ''Skyscraper powered by wind''
* ''Giant Wind Turbines of Bahrain WTC''
* ''Faithful+Gould Middle East & India''

Κατηγορία:Ουρανοξύστες στο Μπαχρέιν
Ερυθρόμορφος κρατήρας Πέλοπα και Οινομάου

Ο **ερυθρόμορφος κρατήρας του Πέλοπα και Οινομάου** είναι αρχαιολογικό εύρημα που φιλοξενείται στο Εθνικό Αρχαιολογικό Μουσείο της Νάπολι.

## Ιστορία του ευρήματος
Βρέθηκε στην Σάντα Αγκάτα ντε Γκότι της Καμπανίας και μεταφέρθηκε από τους Βουβρώνους στο Παλέρμο. Επέστρεψε το 1816 στην Νάπολι, όπου και φιλοξενείται στο Εθνικό Αρχαιολογικό Μουσείο της πόλης.

## Περιγραφή
Ως κρατήρας χρησίμευσε για την ανάμειξη κρασιού με νερό πριν σερβιριστεί. Είναι διακοσμημένος με ερυθρόμορφη αγγειογραφία με επιγραφές των ονομάτων. Αποδίδει τον μύθο του Πέλοπα και Οινομάου.

Στο κέντρο της εικόνας υψώνεται ένας κίονας ιονικού ρυθμού που ίσταται επάνω σε βωμό. Ο βωμός είναι διακοσμημένος με έλικες και ζωφόρο. Στον κίονα επάνω είναι τοποθετημένο ένα αρχαϊκό άγαλμα της θεάς Ήρας Ιππίας, όπως μαρτυράει η ξεθωριασμένη επιγραφή. Η θεά φοράει μακρύ χιτώνα με φαρδιά ζώνη και επίσης μακρύ μανδύα που είναι κουμπωμένος στο λαιμό. Η κεφαλή είναι στεφανωμένη με μόδιο. Κρατάει ομφαλικό κύλικα σπονδής στο δεξί χέρι και τόξο στο αριστερό.

Αριστερά και δεξιά της Ήρας παρίστανται ο καθήμενος Ποσειδώνας και η ορθή Αθηνά αντίστοιχα. Αριστερά του βωμού στέκει ο γενειοφόρος Οινόμαος με κράνος, θώρακα, δόρυ, κοντό χιτώνα και κοντό μανδύα. Ένας υπηρέτης στα δεξιά του βωμού του προσφέρει ένα μεγάλο ανθοπλεγμένο καλάθι και ένα κουτί με προσφορές, ενώ ένας άλλος υπηρέτης από αριστερά οδηγεί το κριάρι για την θυσία, κρατώντας το από τα σπειρωτά του κέρατα.

Στο αριστερό κάτω τέλος της εικόνας κάθεται επάνω στην χλαμύδα του ο νεαρός θεός Άρης με το σώμα στραμμένο προς τα αριστερά και το κεφάλι προς τα δεξιά, όπου εκτυλίσσεται η κυρίως σκηνή. Κρατάει δύο ακόντια στο αριστερό χέρι, ενώ η ασπίδα του είναι ακουμπισμένη στο έδαφος. Φοράει στο κεφάλι στεφάνι ελιάς.

Δεξιά του βωμού ο Πέλοπας με την Ιπποδάμεια σε τέθριππο που καλπάζει. Ο Πέλοπας κρατάει τα ηνία στα χέρια έχοντας την αγαπημένη του Ιπποδάμεια στην αγκαλιά του. Ο Πέλοπας φοράει κράνος λυδικού ρυθμού. Το βλέμμα τους με ανησυχία είναι στραμμένο στον βωμό. 

Στο αριστερό επάνω τέλος της εικόνας εικονίζεται ο ηνίοχος του Οινομάου, Μυρτίλος. Φοράει μακρύ χιτώνα και αναμένει τον κύριό του, μετά το τέλος της ιερής τελετουργίας. 

Στο δεξί επάνω τέλος της εικόνας εμφανίζονται ο Δίας που χαριετίζεται με τον Γανυμήδη που παίζει, ενώ παρευρίσκεται η θεά Αφροδίτη.

## Πηγές

* 

## Εξωτερικοί σύνδεσμοι
* Παρουσίαση του αγγείου από το πανεπιστήμιο της Κολωνίας

Κατηγορία:Εκθέματα στο Εθνικό Αρχαιολογικό Μουσείο της Νάπολι
Το στραβόξυλο

Ο τίτλος **Το στραβόξυλο** μπορεί να αναφέρεται:

* Το στραβόξυλο (θεατρικό)
* Το στραβόξυλο (ταινία, 1952)
* Το στραβόξυλο (ταινία, 1969)
* Το στραβόξυλο (τηλεοπτική σειρά)
Βραβεία American Comedy

Τα **Βραβεία American Comedy** ήταν ετήσια βραβεία που που απονέμονταν στις Ηνωμένες Πολιτείες από το 1987 έως το 2001. Τα βραβεία αναγνώριζαν ερμηνείες και ερμηνευτές στο  χώρο της κωμωδίας, με έμφαση στην τηλεοπτική κωμωδία και στις κωμικές ταινίες. Ξεκίνησαν το 1987 και για όλη τη διάρκεια τους εκτός από ένα χρόνο χορηγός των βραβείων ήταν η Ραδιοφωνική Εταιρεία Αμερικής, η οποία είχε ονομάσει τα βραβεία ως τα πρώτα που βραβεύοιυν όλα τα είδη κωμωδίας.

## Ιστορία
Το κανάλι ABC είχε μεταδώσει παρόμοια βραβεία για δύο χρόνια την δεκαετία του 1970. Ονομάζονταν "American Academy of Humor" και "ιδρύθυκαν" από τον Άλαν Κινγκ.

Η τελευταία τελετή των Βραβείων American Comedy πραγματοποιήθηκε το 2001 υπό την αιγίδα του καλωδιακού δικτύου Comedy Central. Το 2003 το Comedy Central τα αντικατέστησε με τα Βραβεία Commie, τα οποία όμως διεξήχθησαν μόνο για ένα έτος.  Το 2011 το Comedy Central ξεκίνησε καινούρια ετήσια βραβεία, τα The Comedy Awards, τα οποία βγήκαν για πρώτη φορά στον αέρα στις 10 Απριλίου 2011.

## Παραπομπές


 
American Comedy
Επαρχία Καρτάγο

Η **Επαρχία Καρτάγο** (ισπανικά: Provincia de Cartago) είναι μια επαρχία της Κόστα Ρίκα. Έχει έκταση 3.124,7 τ.χλμ. και πληθυσμό 423.423 κατοίκων (2007). Πρωτεύουσα είναι η Καρτάγο. Άλλες σημαντικές πόλεις είναι η Παραΐσο και η Τουρριάλμπα.

## Γεωγραφία
Η Επαρχία Καρτάγο βρίσκεται κεντρικά της Κόστα Ρίκα. Συνορεύει στα δυτικά και βορειοδυτικά με τη Λιμόν και στα ανατολικά και βορειοανατολικά με τη Σαν Χοσέ. Έχει έκταση 3.124,7 τ.χλμ.. Είναι σε έκταση η έκτη μεγαλύτερη επαρχία της Κόστα Ρίκα μετά την Πουνταρένας, την Γκουανακάστε, την Αλαχουέλα, τη Λιμόν και τη Σαν Χοσέ.

## Πόλεις
Οι έξι μεγαλύτερες πόλεις είναι η Καρτάγο, η Παραΐσο, η Τουρριάλμπα, η Σαν Ραφαέλ δε Ορεαμούνο, η Ελ Τεχάρ και η Σαν Νικολάς. Άλλες πόλεις είναι η Τρες Ρίος, η Χουάν Βίνιας και η Πακάγιας. 

## Καντόνια
Η Επαρχία Καρτάγο διαιρείται σε 8 καντόνια:

Καντόνι (πρωτεύουσα)
* Αλβαδάρο (Πακάγιας)
* Ελ Γκουάρκο (Ελ Τεχάρ)
* Καρτάγο (Καρτάγο)
* Λα Ουνιόν (Τρες Ρίος)
* Ορεαμούνο (Σαν Ραφαέλ δε Ορεαμούνο)
* Παραΐσο (Παραΐσο)
* Τουρριάλμπα (Τουρριάλμπα)
* Χιμένες (Χουάν Βίνιας)

## Δημογραφία
Η Επαρχία Καρτάγο είχε, σύμφωνα με την απογραφή του 2007, 423.423 κατοίκους. Είναι σε πληθυσμό η τέταρτη μεγαλύτερη επαρχία της Κόστα Ρίκα μετά τη Σαν Χοσέ, την Αλαχουέλα και την Λιμόν. Έχει πυκνότητα 136,5 κατοίκων ανά τετραγωνικό χιλιόμετρο. Είναι κατά πυκνότητα η μεγαλύτερη επαρχία της Κόστα Ρίκα.

## Δείτε επίσης
*Επαρχίες της Κόστα Ρίκα

## Παραπομπές


## Εξωτερικοί σύνδεσμοι
* Φωτογραφίες της Επαρχίας Καρτάγο
Καρτάγο

Το **Καρτάγο** (ισπανικά: *Cartago*) είναι πόλη της Κόστα Ρίκα και πρωτεύουσα της Επαρχίας Καρτάγο. Έχει έκταση 152.68 τ.χλμ. και πληθυσμό 156.600 κατοίκων. 

## Γεωγραφία
Το Καρτάγο βρίσκεται κεντρικά της Κόστα Ρίκα και κεντρο-δυτικά της Επαρχίας Καρτάγο. Βρίσκεται βορειοανατολικά της Ελ Τεχάρ, βορειοδυτικά της Παραΐσο και νοτιοδυτικά της Σαν Καγιετάνο και της Σιπρέσες.

### Κλίμα
Το κλίμα του Καρτάγο είναι τροπικό. 

## Δημογραφία
Το Καρτάγο είχε σύμφωνα με την απογραφή του 2006 156.600 κατοίκους.

## Ιστορία
Το Καρτάγο ήταν η πρώτη πρωτεύουσα της Κόστα Ρίκα μέχρι το 1823, όταν ο Γκρεγόριο Χοσέ Ραμίρες μετέφερε την πρωτεύουσα στην μεγαλύτερη πόλη, τη Σαν Χοσέ.

## Δείτε επίσης
* Κατάλογος πόλεων της Κόστα Ρίκα

## Παραπομπές


## Εξωτερικοί σύνδεσμοι
* Ιστορία του Καρτάγο

Κατηγορία:Πόλεις της Κόστα Ρίκα
Κατηγορία:Επαρχία Καρτάγο
Παραΐσο (Κόστα Ρίκα)

Το **Παραΐσο** (ισπανικά: *Paraíso*, ισπανική  προφορά ΔΦΑ: [paɾaˈiso]) είναι μια πόλη της Κόστα Ρίκα. Ανμήκει στην Επαρχία Καρτάγο. Έχει έκταση 10,08 τ.χλμ. και πληθυσμό 27.249 κατοίκων. Βρίσκεται 8 χλμ. νοτιοανατολικά του Καρτάγο (δηλαδή περίπου 45 λεπτά).

## Γεωγραφία

Το Παραΐσο βρίσκεται κεντρικά της Κόστα Ρίκα και της Επαρχίας Καρτάγο. Βρίσκεται βορειοανατολικά της Ασιέντα, της Ναράνχος και της Σαντσιρί. 

### Κλίμα
Το κλίμα του Παραΐσο είναι τροπικό. 

## Δημογραφία
Το Παραΐσο είχε σύμφωνα με την απογραφή του 2006 27.249 κατοίκους.

## Ιστορία
Το Παραΐσο ιδρύθηκε το 1823.

## Αδελφομένες πόλεις
* *  Κόραλ Σπρινγκς, ΗΠΑ

## Δείτε επίσης
* Κατάλογος πόλεων της Κόστα Ρίκα

## Παραπομπές


## Εξωτερικοί σύνδεσμοι
* 
* Παραΐσο

Κατηγορία:Πόλεις της Κόστα Ρίκα
Κατηγορία:Επαρχία Καρτάγο
Γεώργιος Λιόλογλου

Ο **Γεώργιος Λιόλογλου** (1805 ή 1819 - 1920 ή 1932) ήταν αγωνιστής της Ελληνικής Επανάστασης του 1821 από το Ισάκ Πασά (Ισαάκιο) περιφερειακής ενότητας Έβρου. 
## Βιογραφικά στοιχεία
Ο Γεώργιος Λιόλογλου γεννήθηκε το 1805 στο Ισάκ Πασά (Ισαάκιο) περιφερειακής ενότητας Έβρου. Συμμετείχε στο ξεσηκωμό των κατοίκων της περιοχής Διδυμοτείχου κατά την Ελληνική Επανάσταση του 1821, η οποία κατέληξε σε αποτυχία μετά την ήττα των επαναστατικών δυνάμεων στη *Μάχη του [[Λάβαρα Έβρου|Σαλτηκίου]]*. Ακολούθησε η ολοσχερής καταστροφή της γενέτειράς του Ισάκ Πασά (Ισαάκιο) από τον Τούρκο προύχοντα Χατζηεστρέφ αγά, με αποτέλεσμα ο ίδιος και ο επιζήσας παππούς του, να δουλεύουν ως δουλοπάρικοι στα νεοσυσταθέντα από τον αγά, τσιφλίκια αφού είχε αρπαγεί όλη η ακίνητη περιουσία των Ελλήνων κατοίκων του χωριού. Ευτύχησε να δει την πατρίδα του να απελευθερώνεται λίγο πριν πεθάνει το 1920.

Άλλες πηγές γράφουν ότι ο Λιόλογλου πέθανε σε ηλικία 113 ετών, το 1932.
## Παραπομπές


Κατηγορία:Αγωνιστές του 1821
Κατηγορία:Υπεραιωνόβιοι
Κατηγορία:Ιστορία του Έβρου
Ισιδώρα Ντάνκαν

Η **Ισιδώρα Ντάνκαν** (αγγλικά: Isadora Duncan, 27 Μαΐου 1877 – 14 Σεπτεμβρίου 1927) ήταν χορεύτρια και θεωρείται από πολλούς η μητέρα του σύγχρονου χορού. Υπήρξε γνωστή και σαν "η ξυπόλητη χορεύτρια". Οι δημιουργίες της είναι εμπνευσμένες από την αρχαία ελληνική χορογραφία.

## Προσωπική ζωή
Η Ισιδώρα μετά τα 22 της χρόνια έζησε κυρίως στην Ευρώπη, ενώ για ένα διάστημα έμεινε και στην Ελλάδα. Το 1903 έχτισε στον Βύρωνα μία κατοικία, η οποία έχει μετατραπεί σε σχολή χορού που φέρει το όνομα της, σε σχέδια του αδελφού της Ραϋμόνδου, βασισμένη σε αρχαιοελληνικά πρότυπα.

Απέκτησε μία κόρη το 1906 με τον Γκόρντον Γκρεγκ και το 1910 έναν γιό με τον Πάρις Σίνγκερ (έναν από τους απογόνους του Ισαάκ Σίνγκερ). Τα δυο παιδιά πέθαναν νωρίς, με τραγικό τρόπο. Το 1913, καθώς γυρνούσαν στο σπίτι οδικώς με τη νταντά τους, ο οδηγός αναγκάστηκε να σταματήσει για να αποφύγει ένα τρακάρισμα. Βγαίνοντας έξω για να βάλει μπροστά τον κινητήρα με τη μανιβέλα, ξέχασε να βάλει χειρόφρενο, με αποτέλεσμα το αμάξι να κυλίσει και να βυθιστεί στον Σηκουάνα, σκοτώνοντας τα τρία άτομα. 

Μετά το δυστύχημα η Ντάνκαν πήγε στην Κέρκυρα, όπου έζησε αρκετούς μήνες με την Ιταλίδα ομοφυλόφιλη ηθοποιό Ελεονώρα Ντούζε.

Το 1922 παντρεύτηκε τον κατά πολύ νεότερό της Ρώσο ποιητή Σεργκέι Γεσένιν.
thumb|left|Amilcar Type CGSS Roadster του 1926. Προσέξτε την εντελώς ανύπαρκτη απόσταση ανάμεσα στο διθέσιο σαλόνι και τις πίσω ρόδες του Amilcar Type CGSS και ειδικά μάλιστα στην έκδοση του αυτοκινήτου όπου επέβαινε η Ντάνκαν οι πίσω τροχοί ήταν ακάλυπτοι, χωρίς φτερά.

Την πολυτάραχη, παραβατική και τραγική ζωή της ακολούθησε ένας τραγικός θάνατος στις 14 Σεπτεμβρίου 1927, σε ηλικία 50 ετών, στη Νίκαια της Γαλλίας. Σε μία έξοδο σκοτώθηκε ακαριαία όταν το μεταξωτό φουλάρι της πιάστηκε σε μία από τις πίσω ανοιχτές ακτινωτές ρόδες του σπορ αυτοκινήτου όπου επέβαινε, τραβώντας την από το καμπριολέ αυτοκίνητο και σπάζοντας τον αυχένα της. Όπως σημείωσαν οι ''New York Times'' στη νεκρολογία τους, η Ντάνκαν «βρήκε τραγικό θάνατο στη Νίκαια, στη Ριβιέρα». «Σύμφωνα με αποστολές από τη Νίκαια, η Ντάνκαν εκσφενδονίστηκε με ασυνήθιστο τρόπο από ένα ανοιχτό αυτοκίνητο στο οποίο επέβαινε και σκοτώθηκε ακαριαία από τη δύναμη της πτώσης της στο πέτρινο πεζοδρόμιο». Άλλες πηγές σημείωσαν ότι σχεδόν αποκεφαλίστηκε από το ξαφνικό σφίξιμο του μαντηλιού γύρω από το λαιμό της.

Η Ντάνκαν αποτεφρώθηκε και η στάχτη της τοποθετήθηκε δίπλα σε εκείνες των παιδιών της, στο κολουμβάριο του κοιμητηρίου Περ Λασαίζ στο Παρίσι. Στην ταφόπετρα του μνήματός της είναι χαραγμένη η φράση «École du Ballet de l'Opéra de Paris» («Σχολή Μπαλέτου της Όπερας του Παρισιού»).

## Παραπομπές



Κατηγορία:Αμερικανοί χορευτές
Τσάλεντζ Καπ Ασίας-Ωκεανίας

Το **Τσάλεντζ Καπ Ασίας-Ωκεανίας** (*AFC – OFC Challenge Cup*) ήταν μια διηπειρωτική ποδοσφαιρική διοργάνωση που διεξήχθη δύο φορές, το 2001 και το 2003. Ουσιαστικά η καθεμία ήταν ένας μονός τελικός, στον οποίο το 2001 αγωνίστηκαν η νικήτρια του Κυπέλλου Εθνών Ωκεανίας 2000 με τη νικήτρια χώρα του Ασιατικού Κυπέλλου 2000 και το 2003 η Κυπελλούχος Εθνών Ωκεανίας 2002 με τη νικήτρια χώρα του ποδοσφαιρικού τουρνουά των Ασιατικών Αγώνων 2002. Νικήτριες αναδείχθηκαν η Ιαπωνία και το Ιράν αντίστοιχα.

## Ιστορικό

Το 2000 η Αφρικανική Συνομοσπονδία πήρε απόφαση να διακόψει την υποστήριξή της στο Αφρο-Ασιατικό Κύπελλο Εθνών ποδοσφαίρου που διεξαγόταν από το 1985, επειδή οι Ασιάτες υποστήριξαν την υποψηφιότητα της Γερμανίας αντί για τη Νότια Αφρική για την ανάληψη του Παγκοσμίου Κυπέλλου 2006. Σε απάντηση η Ασιατική Συνομοσπονδία ήρθε σε συμφωνία με την Ποδοσφαιρική Συνομοσπονδία Ωκεανίας και ξεκίνησαν το διετές *Τσάλεντζ Καπ Ασίας-Ωκεανίας*.

Διεξήχθησαν δύο διοργανώσεις, το 2001 και το 2003, που ουσιαστικά ήταν ένας μονός τελικός που έγινε στην έδρα της ασιατικής εκπροσώπου. Και τις δύο φορές νικήτριες αναδείχθηκαν οι ασιατικές χώρες. Στη συνέχεια ξεκίνησαν προσπάθειες να ξεκινήσει ξανά το αφροασιατικό κύπελλο, ενώ η Αυστραλία εντάχθηκε στην Ασιατική ομοσπονδία, οπότε η συνέχιση του Τσάλεντζ Καπ Ασίας-Ωκεανίας δεν είχε νόημα και διακόπηκε.

## Οι τελικοί

## Οι διοργανώσεις

### 2001

***Συμμετοχές**:
** , νικήτρια του Ασιατικού Κυπέλλου 2000.
** , νικήτρια του Κυπέλλου Εθνών Ωκεανίας 2000.
***Χρονικό**: 
**Με την Αυστραλία αγωνίστηκε και ο Έλληνας ομογενής Κον Μπουτσιάνης.
***Τελικός**:
**Φουκουρόι Σιζουόκα, 15/8/2001: ***' - : '''3-0'''

===2003===

*'''Συμμετοχές''':
** , νικήτρια του ποδοσφαιρικού τουρνουά των Ασιατικών Αγώνων 2002.
** , νικήτρια του [[Κύπελλο Εθνών Ωκεανίας|Κυπέλλου Εθνών Ωκεανίας 2002]]
*'''Χρονικό''': 
**Αρχικά σχεδιάστηκε ως διπλός τελικός σε [[Ώκλαντ]] ([[28 Μαρτίου]]) και [[Τεχεράνη]] ([[4 Απριλίου]] 2003). Το ξέσπασμα του [[Πόλεμος στο Ιράκ|πολέμου]] στο [[Ιράκ]] άλλαξε το σχεδιασμό και διεξήχθη μονός τελικός.
**Με τη Νέα Ζηλανδία αγωνίστηκε και ο [[Έλληνας]] ομογενής [[Λίο Μπέρτος]].
*'''Τελικός''':
**[[Τεχεράνη]], 12/10/2003: ***' - : **3-0**

## Δείτε επίσης

*Έπαθλο Αρτέμιο Φράνκι
*Κύπελλο Μεσημβρινού Ευρώπης-Αφρικής
*Μουντιαλίτο 1980
*Κύπελλο Συνομοσπονδιών FIFA
*Αφρο-Ασιατικό Κύπελλο Εθνών ποδοσφαίρου

## Πηγές
* AFC-OFC Challenge/RSSSF

Κατηγορία:Διοργανώσεις AFC (εθνικές ομάδες)
Κατηγορία:Διοργανώσεις OFC (εθνικές ομάδες)
Κατηγορία:Διοργανώσεις Ασιατικής Συνομοσπονδίας Ποδοσφαίρου για εθνικές ομάδες
Νίκος Λαζαρίδης

Ο **Νίκος Λαζαρίδης** (γενν. Κοζάνη, 12 Ιουλίου 1979) είναι Έλληνας πρώην ποδοσφαιριστής και νυν γενικός αρχηγός του Ατρόμητου. Κατά την ποδοσφαιρική του καριέρα, αγωνίστηκε σε Δόξα Κορησού, Κοζάνη, Καστοριά, Πανιώνιο, Αστέρα Τρίπολης, Άρη Θεσσαλονίκης και Ατρόμητο, στον οποίο ολοκλήρωσε την καριέρα του το 2017.

## Σταδιοδρομία
Πρωτόπαιξε ποδόσφαιρο στην ομάδα του χωριού του, τη Δόξα Κορησού Καστοριάς.
### Κοζάνη
Υπέγραψε το πρώτο του επαγγελματικό συμβόλαιο την περίοδο 2000-01 στην Κοζάνη και έμεινε στην ομάδα (τότε συμμετείχε στο πρωτάθλημα της 3ης εθνικής κατηγορίας) για τρία χρόνια.

### Καστοριά
Το 2003 πήρε μεταγραφή στην ομάδα της Καστοριάς, που αγωνιζόταν στη 2η κατηγορία της Ελλάδας, όπου παρέμεινε για δύο χρονιές.

### Πανιώνιος
Τα προσόντα του εκτιμήθηκαν από τον Πανιώνιο το 2005, ο οποίος του έδωσε τη δυνατότητα να κάνει το άλμα στη μεγάλη (1η) κατηγορία.

### Αστέρας Τρίπολης
Μην έχοντας χρόνο συμμετοχής, το 2006 αποφάσισε να μετακομίσει στον Αστέρα Τρίπολης, ο οποίος μέσα σε τρία χρόνια ανέβηκε τρεις κατηγορίες και πρωταγωνίστησε στη Σούπερ Λίγκα. Στον αρκαδικό σύλλογο καθιερώθηκε ως βασικός και παρέμεινε τέσσερα συνολικά χρόνια.

### Άρης
Επόμενος σταθμός της καριέρας του ήταν ο Άρης, που τον απέκτησε το 2010. Ο ίδιος δήλωσε πως από μικρή ηλικία ήταν οπαδός της ομάδας.  Για πρώτη φορά στην καριέρα του αγωνίστηκε στην Ευρώπη, ενώ πέτυχε και το γκολ που έδωσε τη νίκη με ανατροπή στον Άρη, στην εκτός έδρας αναμέτρηση με την Ατλέτικο Μαδρίτης.

### Ατρόμητος
Το 2012 έληξε το συμβόλαιό του με την ομάδα της Θεσσαλονίκης και υπέγραψε στον Ατρόμητο. Στον σύλλογο των δυτικών προαστίων παρέμεινε πέντε συνολικά χρόνια, μέχρι το 2017 όταν αποσύρθηκε από την ενεργό δράση, συμπληρώνοντας 140 συμμετοχές πρωταθλήματος και 9 τέρματα.

## Παραπομπές


## Πηγές

* Το προφίλ του Νίκου Λαζαρίδη στο soccerway
* Ο Νίκος Λαζαρίδης στο transfermarkt
* Ο Νίκος Λαζαρίδης στο sport.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Άρη Θεσσαλονίκης